Norling kom til Branns hjemmebane rundt klokken 9.30 tirsdag, og gikk inn sammen med sin agent Morten Wivestad og daglig leder i klubben, Roald Bruun-Hanssen.

Et par timer senere kom meldingen om at Norlings signatur var kommet på papiret. Den 42 år gamle svensken har ifølge klubbens egne hjemmesider signert en treårskontrakt.

– Jeg kan bekrefte at han har signert og dette er en stor dag for Brann og for byen Bergen. Dette håper jeg vil møte glede hos supporterne, sier Bruun-Hansen til NRK.no.

– Rikard har vært vårt klare førstevalg til jobben som ny hovedtrener i Brann, hans navn sto på toppen av ønskelisten vår og vi er veldig glade over å kunne presentere Rikard Norling som Branns nye hovedtrener nå i dag, sier Branns styreleder Mette Nora Sætre.

LES OGSÅ: – Jeg trenger lidenskap for å trives | – Håper han blir i Bergen i mange år

Norling har brukt formiddagen på å hilse på de fleste ansatte i Brann. Ved lunsjtider signerte han avtalen.

– Det føles bra at dette er klart, jeg har akkurat signert kontrakten og nå kan jeg brette opp ermene og begynne å arbeide for Brann, sier Norling til Brann.no. 42-åringen gir uttrykk for at han elsker forventningene fansen har til ham.

– Det er en forutsetning for meg at det finnes store forventninger og at det er mange som legger ansvaret for sin lidenskap i mine hender. Jeg forsøker å etterleve det med å oppnå resultater og gjennom måten jeg representerer klubben på. Det er viktig at supporterne kan identifisere seg med Brann gjennom meg, sier Norling, og legger til:

– Jeg håper at Bergen by, Brann og Stadion skal forføre meg, sier treneren.

– Et kjærlighetsfylt steg

– Hvordan er det å være her på Stadion?

– Nå skal jeg ta et kjærlighetsfylt steg inn og supe inn følelser, sa 42-åringen, da han ankom Branns hjemmebane tirsdag morgen.

Ifølge BA har Brann-fans meldt sin ankomst til Stadion for å få med seg

– Gleder du deg til å møte Brann-fansen?

– Det ser jeg frem til, svarer Norling.

– Vi opplever en stor interesse fra supportere som også ønsker å få med seg pressekonferansen, om Norling skulle bli enig med Brann. Derfor velger vi trolig å bruke et større lokale, forteller mediesjef Gorm Natlandsmyr til avisen.

Fansen jubler

– Begeistringen er så unison som jeg noen gang har sett for en Brann-trener, sier Roger Lillebøe-Hansen , om Norling.

– Dette vil begeistre, og er noe som selger partoutkort og vil få folk til å komme på Stadion. På alle sosiale medier har det vært stor begeistring helt siden dette ryktet begynte å komme.

ER NORLING RETT MANN FOR BRANN? SI DIN MENING I KOMMENTARFELTET UNDER!